
23-TA-1729: Noteikumu projekts (Grozījumi)
Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"

Lūdzam izvērtēt un papildināt Noteikumu projekta anotācijas 2.sadaļas par tiesību akta ietekmi uz tautsaimniecības attīstību un administratīvo slogu norādīto informāciju, skaidrojot  kāda ietekme būs pārdalītajam finansējumam un investīcijām kopumā uz tautsaimniecību. Skaidrojam, ka piemēram, investīcijas 2.1.2.1. projekta “Digitālo pakalpojumu platforma biznesa attīstības veicināšanai” ietvaros uzņēmējiem būs pieejami klientu orientēti pakalpojumi un tie būs pieejami vienuviet, līdz ar to uzņēmēju pusē  samazināsies laika patēriņš, lai meklētu informāciju un saņemtu šādu pakalpojumu, kas nozīmē pieejamākus pakalpojumus uzņēmējiem, pievilcīgāku uzņēmējdarbības vidi. 

